
KĖDAINIŲ RAJONO SAVIVALDYBĖS TARYBA

SPRENDIMAS

DĖL SUTIKIMO PERIMTI TURTĄ 
2021 m. balandžio 21 d. Nr. SP-116
Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi ir atsižvelgdama į Infrastruktūros objektų perėmimo neatlygintinai Kėdainių rajono savivaldybės nuosavybėn tvarkos aprašu, patvirtintu 2019 m. kovo 29 d. Kėdainių rajono savivaldybės tarybos sprendimu Nr. TS-60 „Dėl Infrastruktūros objektų perėmimo neatlygintinai Kėdainių rajono savivaldybės nuosavybėn tvarkos aprašo patvirtinimo“, Gyvenamųjų namų savininkų bendrijos „Lazdynai“ 2020 m. kovo 12 d. prašymą, Infrastruktūros objektų perėmimo neatlygintinai Kėdainių rajono savivaldybės nuosavybėn vertinimo komisijos 2021 m. balandžio 6 d. protokolą Nr. 2, Kėdainių rajono savivaldybės taryba nusprendžia:
1. Sutikti perimti neatlygintinai Kėdainių rajono savivaldybės nuosavybėn iš Gyvenamųjų namų savininkų bendrijos „Lazdynai“ (kodas 303292908) jai nuosavybės teise priklausantį turtą:

1.1. kelią (gatvę) – 0,142 km Lazdynų gatvę, unikalus numeris 4400-4951-1852, esančią Kėdainių r. sav., Kėdainių miesto sen., Janušavos k.;

1.2. priskirtą (reikalingą) keliui (gatvei) – Lazdynų gatvei  0,2330 ha ploto žemės sklypą, unikalus numeris 4400-2065-5881, kadastro numeris 5327/0015:703, esantį Kėdainių r. sav., Kėdainių miesto sen., Janušavos k.;

1.3. 179,63 m nuotekų šalinimo tinklus – lietaus kanalizacijos tinklus, unikalus numeris 4400-5392-6919, esančius Kėdainių r. sav., Kėdainių miesto sen., Janušavos k.;

1.4. kilnojamąjį turtą – 140,62 m apšvietimo tinklus, 5 metalinius šviestuvus, apšvietimo valdymo ir apskaitos spintą, esančius Kėdainių r. sav., Kėdainių miesto sen., Janušavos k.

              2. Įgalioti Kėdainių rajono savivaldybės administracijos direktorių pasirašyti visus su infrastruktūros objektų perėmimu susijusius dokumentus.
              Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.
Savivaldybės meras

Kėdainių rajono savivaldybės tarybai
AIŠKINAMASIS RAŠTAS

DĖL SUTIKIMO PERIMTI TURTĄ 
2021 m. balandžio 15 d.

Kėdainiai

Parengto sprendimo projekto tikslai:
Sutikti perimti neatlygintinai savivaldybės nuosavybėn iš Gyvenamųjų namų savininkų bendrijos „Lazdynai“ jai nuosavybės teise priklausantį nekilnojamąjį ir kilnojamąjį turtą.
Sprendimo projekto esmė, rengimo priežastys ir motyvai:
Sprendimo projektas parengtas ir teikiamas svarstyti atsižvelgiant į gautą Gyvenamųjų namų savininkų bendrijos „Lazdynai“ prašymą neatlygintinai perduoti savivaldybės nuosavybėn kelią (gatvę) su jam priskirtu žemės sklypu, lietaus kanalizacijos tinklais ir apšvietimo tinklais bei įrenginiais. Žemės sklypo naudojimo būdas – susisiekimo ir inžinerinių tinklų koridorių teritorijos.
Vadovaujantis Infrastruktūros objektų perėmimo neatlygintinai Kėdainių rajono savivaldybės nuosavybėn tvarkos aprašu (toliau – Aprašas), patvirtintu 2019 m. kovo 29 d. Savivaldybės tarybos sprendimu Nr. TS-60, Administracijos direktoriaus 2019 m. balandžio      12 d. įsakymu Nr. AD-1-429 buvo sudaryta Infrastruktūros objektų perėmimo neatlygintinai Kėdainių rajono savivaldybės nuosavybėn vertinimo komisija, kuri išnagrinėjo pareiškėjo prašymą. Apraše nustatyta, kad infrastruktūros objektai perimami Savivaldybės nuosavybėn tik kartu su jų naudojimui pagal paskirtį priskirtu (reikalingu) žemės sklypu ir kai atitinka šiuos reikalavimus:

1. esantys savivaldybės miestų ir miestelių plėtros zonose, nustatytose bendraisiais ir specialiaisiais planais, patvirtintais Kėdainių rajono savivaldybės tarybos sprendimais;

2. infrastruktūros objektas jungiasi prie esamų įrengtų ir Nekilnojamojo turto registre įregistruotų komunikacijų;

3. infrastruktūros objektas teisės aktų nustatyta tvarka pripažintas tinkamu naudoti, jo baigtumas 100 proc., įregistruotas Nekilnojamojo turto registre ir atitinka visus jo įrengimui keliamus reikalavimus, nustatytus teisės aktuose;

4. naujai įrengtame gyvenamajame kvartale užstatyta ne mažiau kaip 50 proc. visų suplanuotų užstatyti teritorijų.

Komisija, apžiūrėjusi turtą natūroje, detaliai išnagrinėjusi pareiškėjo pateiktus dokumentus (2020-05-07 protokolas Nr. 1; 2021-04-06 protokolas Nr. 2) nustatė, kad infrastruktūros objektai, siūlomi perimti savivaldybės nuosavybėn, atitinka Apraše nustatytus reikalavimus. Komisija pateikė rekomendacinio pobūdžio siūlymą – perimti neatlygintinai savivaldybės nuosavybėn iš Gyvenamųjų namų savininkų bendrijos „Lazdynai“ jai nuosavybės teise priklausantį nekilnojamąjį ir kilnojamąjį turtą – administracijos direktoriui, kuris pavedė parengti Savivaldybės tarybos sprendimo projektą ir teikti jį svarstyti. 
Lėšų poreikis (jeigu sprendimui įgyvendinti reikalingos lėšos): Nėra.

Laukiami rezultatai:
Turto perėmimas savivaldybės nuosavybėn ir jo naudojimas savarankiškai funkcijai – savivaldybės vietinės reikšmės kelių ir gatvių priežiūra, taisymas, tiesimas ir saugaus eismo organizavimas.

